_:ne4bfe697e3b04548879e4bef3e8bc31fxb0
<http://schema.org/articleBody>
"असम के जोरहाट जिले में गुरुवार शाम भीषण आग लग गई, जिसमें 150 से ज्यादा दुकानें जलकर खाक हो गईं।    आग जोरहाट शहर के बीच में स्थित चौक बाजार में लगी। मौके पर दमकल विभाग की 25 गाड़ियों को आग बुझाने के लिए भेजा गया।    यह इलाका काफी भीड़भाड़ वाला बताया जाता है, इसलिए यहां आग काफी तेजी से फैली और एक के बाद एक दुकानों को अपनी चपेट में लेती गई। नुकसान का आंकलन किया जा रहा है। जोरहाट के पुलिस अधीक्षक एमएल मीणा का कहना है कि आग लगने के कारणों की जांच की जा रही है। प्रथमदृष्टया शॉर्ट सर्किट को आग लगने का कारण बताया जा रहा है।    जोरहाट असम के प्रमुख कपड़ा बाजार के रूप में जाना जाता है। यह ऐतिहासिक महत्व का शहर है और इसी शहर से असम का पहला अखबार दैनिक बटोरी भी निकला था।    यहां नवंबर, 2020 में 10 घरों में आग लगी थी। उसमें कोई हताहत नहीं हुआ था।"
<https://hindi.newsbytesapp.com/news/india/assam-jorhat-market-fire-breaks-out-150-shops-gutted/story>